155. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.829 της 27 Ιουλ./11 Αυγ. 1981 (ΦΕΚ Α΄ 211) (Διόρθ. Σφαλμ. στο ΦΕΚ Α΄ 240/3 Σεπτ. 1981) Περί καθορισμού κατωτάτου και ανωτάτου ορίου ηλικίας και ειδικών τυπικών προσόντων προσλήψεως προσωπικού επί σχέσει εργασίας Ιδ. Δικαίου αορίστου χρόνου εις το Υπουργείον Γεωργίας. Έχοντες υπ’ όψει: 1.Τας διατάξεις της παρ. 2 του άρθρ. 10 του Νόμ. 993/1979 «περί του επί συμβάσει Ιδ. Δικαίου προσωπικού του Δημοσίου, των Ο.Τ.Α. και λοιπών Ν.Π.Δ.Δ.». 2.Την υπ’ αριθ. 850/1981 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Γεωργίας, αποφασίζομεν: Όριο ηλικίας Άρθρ.1.-«Καθορίζεται ως κατώτατο και ανώτατο όριο ηλικίας του με σχέση εργασίας ιδιωτικού δικαίου αορίστου χρόνου προσωπικού που προσλαμβάνεται σε οργανικές θέσεις του Υπουργείου Γεωργίας για την αντιμετώπιση των αναγκών των εκτελουμένων από αυτό έργων και εργασιών, ως εξής: α)Για τις θέσεις των μαθητευομένων συνεργείων και βοηθών οδηγών ελκυστήρων, από 16 έως 19 ετών. β)Για τις θέσεις προσωπικού των πιο κάτω ειδικοτήτων, ως ανώτατο όριο ηλικίας των προσλαμβανομένων ορίζεται: αα)Για τις θέσεις χειριστών μηχανημάτων υπαίθρου και των συνεργείων το 40ό έτος. ββ)Για τις θέσεις προσωπικού γεωτρυπάνων το 45ο έτος. γγ)Για τις θέσεις οδηγών δασοπυροσβεστικών οχημάτων το 45ο έτος. δδ)Για τις θέσεις ειδικευμένων εργατών και εργατών γενικά το 50ό έτος. εε)Για τις θέσεις νοσοκόμων κτηνών, σταυλιτών, συσκευαστών ορών και εμβολίων, ειδικευμένου προσωπικού επιζωωτιών, συντηρητών πειραματοζώων φυλάκων εγκαταστάσεων, εμπειροτεχνών γεωργοτεχνιτών και καθαριστριών το 45ο έτος ή το 50ό έτος εφόσον οι υποψήφιοι για την πρόσληψη στις θέσεις της περίπτωσης αυτής, προϋπηρέτησαν στο Υπουργείο Γεωργίας για δύο τουλάχιστον συνεχόμενα ή κατά περιόδους χρόνια, με την ειδικότητα που απαιτείται για την πλήρωση της θέσης. στστ)Για τις θέσεις Γεωτεχνικού Προσωπικού το 45ο έτος. ζζ)Για τις θέσεις του Κινηματογραφικού Συνεργείου, ήτοι: Μοντέρ θετικού-αρνητικού, Ηχοληπτών, Μπούμαν, Σκηνοθετών, Ηλεκτρολόγων, Φωτογράφων, Παρουσιαστών το 45ο έτος». Το άρθρ. 1 αντικαταστάθηκε ως άνω από το άρθρ. 1 Π.Δ. 208/7-17 Ιουν. 1983 (ΦΕΚ Α΄ 77). Σελ.50,14(β) Τεύχος Θ82-Σελ.26 Ειδικά τυπικά προσόντα Άρθρ.2.-Ως πρόσθετον ειδικόν τυπικόν προσόν, δια τους προσλαμβανομένους εις τας περί ων η περίπτ. α του άρθρ. 1 θέσεις της ειδικότητος μαθητευομένων συνεργείων, ορίζεται ότι ούτοι πρέπει να είναι και μαθηταί Τεχνικών Σχολών, εφ’ όσον λειτουργούν τοιαύται εις την έδραν της υπηρεσίας εις την οποίαν προσλαμβάνονται. Καταργούμεναι διατάξεις Άρθρ.3.-Από της ενάρξεως ισχύος του παρόντος Δ/τος καταργούνται: α)Το Π.Δ. 977/1980 «περί καθορισμού κατωτάτου και ανωτάτου ορίου ηλικίας προσλήψεως προσωπικού επί σχέσει εργασίας Ιδιωτικού Δικαίου αορίστου χρόνου εις το Υπουργείον Γεωργίας» και β)Το Π.Δ. 103/1981 «περί συμπληρώσεως του Π.Δ. 977/1980» περί καθορισμού κατωτάτου και ανωτάτου ορίου ηλικίας προσλήψεως προσωπικού επί σχέσει εργασίας Ιδιωτικού Δικαίου αορίστου χρόνου εις το Υπουργείον Γεωργίας». 16.Α.α.155 Οργανισμός Υπουργείου Γεωργίας 